****

|  |  |
| --- | --- |
|  |  |
|  | **बोर्डिङ हाउसका सिद्धान्त तथा अभ्यासको कथन** |
|  |  |

|  |  |
| --- | --- |
| **सान्दर्भिक वैधानिक नियमावलीहरू:** | NMS1 |
| **यस नीतिका लागि उत्तरदायी SMT को मनोनीत सदस्य:** | James WilderJames Curtis-Nye |
| **अद्यावधिक मिति:** | 20 जुन 2022 |
| **अर्को समीक्षाको मिति:** | 20 जुन 2023 |

LVS Ascot को बोर्डिङ समुदाय सांस्कृतिक रूपले विविधतायुक्त छ । हामी बेलायती मूल्य मान्यता मान्दै अन्य समुदाय र तिनका मूल्य मान्यतालाई आत्मसात गर्छौँ । यसले हाम्रो विद्यालयलाई हाम्रा विद्यार्थीले गर्ने गतिविधिमा लचकता, जिज्ञासा र सृजनशीलता बढाउन सकियोस् भन्ने कुरा सुनिश्चित गर्छ । त्यसैले हामी आफूले प्रदान गर्ने बोर्डिङ अनुभवमा यी कुराहरूलाई बढावा दिन्छौँ ।

हाम्रो बोर्डिङ समुदायमा धेरैजसो बेलायती तथा अन्तरराष्ट्रिय विद्यार्थीहरू बसोबास गर्छन् । हाम्रा बोर्डिङ हाउसमा विविध सांस्कृतिक पृष्ठभूमिका, विविध अनुभव र आवश्यकता भएका व्यक्तिहरू बस्छन् । LVS Ascot विद्यालयको स्पष्ट लक्ष्य भनेकै हाम्रो बोर्डिंङ हाउसमा बस्ने विद्यार्थीहरूलाई व्यक्तिको रूपमा व्यवहार गर्ने तथा सबैजनाको वृद्धि हुने खालको, सकारात्मक, सुरक्षित तथा सृजनशील वातावरण उपलब्ध गराउने हो ।

**LVS Ascot को बोर्डिङ हाउस निम्न मुख्य सिद्धान्तमा आधारित छ:**

* सकारात्मक, सृजनशील वातावरणमा व्यक्तिको शारीरिक, आध्यात्मिक, बौद्धिक, नैतिक, सामाजिक र भावनात्मक विकास ।
* पारस्परिक सम्मान र व्यक्तिको रूपमा व्यवहार प्राप्त गर्ने अधिकारको प्रवर्धन ।
* सबै प्रकारका दुर्व्यवहार विरुद्धको अधिकार ।
* सामाजिक- आर्थिक वा सांस्कृतिक पृष्ठभूमि जे भए पनि सबैलाई समान अवसरको अधिकार ।
* गोपनीयताको अधिकार ।
* अभिभावकसँगको सृजनशील सम्बन्धको विकास ।

हाम्रा हरेक बोर्डिङ हाउसले शारीरिक आवश्यकता पूरा गर्नु र सुरक्षाको बोध प्रवर्धन गर्नुका साथै विद्यार्थीहरूको वृहत्तर विकासमा सहयोग गर्छन् । यो कुरा विद्यार्थीले महसुस गर्ने आफ्नोपना, आत्मसम्मान र आत्मावोधमा झल्किन्छ । बोर्डिङ हाउसका कर्मचारी विद्यार्थीहरूको स्याहारमा अनुशासन र माया समायोजन गर्छन् ।

LVS Ascot मा विद्यार्थीको आवाज सुनिन्छ । शैक्षिक सत्रभरि बोर्डिङ हाउसमा बस्ने विद्यार्थीहरूको काउन्सिल बैठक गरिन्छ र यस्तो बैठकमा चार वटै बोर्डिङ हाउसका छानिएका विद्यार्थीहरू सहभागी हुन्छन् । त्यस्तै, बोर्डिङ हाउसहरूमा मनिटर छान्ने प्रक्रिया हुन्छ र यसले विद्यार्थीहरूमा नेतृत्व क्षमता विकास गराउँछ ।

# LVS Ascot स्कूलको बोर्डिङ हाउस लक्ष्य तथा उद्देश्यहरू

हरेक बोर्डिङ हाउसका लक्ष्य तथा उद्देश्यहरू विद्यार्थीको उमेर र बोर्डिङ हाउसको परिस्थितिका आधारमा फरक पर्न सक्छ तर यिनले:

* सबै विद्यार्थीका लागि सुरक्षित र आरामदायी वातावरण सिर्जना गर्छन् ।
* शारीरिक, आध्यात्मिक, बौद्धिक, नैतिक, सामाजिक र भावनात्मक रूपमा व्यक्तिगत विकास प्रवर्धन गर्ने अनुभव, अवसर र परिस्थिति उपलब्ध गर्छन् ।
* बोर्डिङ हाउसमामा बस्ने विद्यार्थीलाई सम्मानजनक व्यवहार गरिन्छ भन्ने कुराको विश्वास दिलाउने खुला र विश्वसनीय अवस्था विकास गर्छन् ।
* सबै प्रकारका बुलिङ (हेपाहा प्रवृत्ति) निरुत्साहित गर्ने खालको वातावरण सृजना गर्छन् ।
* आफू, अरू र समाजप्रति उत्तरदायित्व बोध विकास गर्छन् ।
* बोर्डिङ हाउसमा बस्ने विद्यार्थीहरूको नेतृत्व क्षमता र समूहमा काम गर्ने सीप विकास गर्छन् ।
* विद्यार्थी, कर्मचारी र अभिभावकका बीच विश्वसनीय सम्बन्ध विकास गर्छन् ।

**LVS Ascot का लक्ष्यहरू**

* भविष्यको चुनौतीको सामना गर्न विगतबाट सिक्ने ।
* लचकदार, जिज्ञासु र सृजनशील हुने ।
* स्वस्थ र सुखी हुने ।
* नैतिकता र समानुभूतिका साथ बाँच्ने ।
* आफूले गर्ने गतिविधिमा साहसी र चुस्त बन्ने ।

